د میدان وردګو ولایت په نرخ، جلرېز او چک ولسوالۍ کې د افغانی سرې میاشتې ټولنې لخوا (۳۰۰) کارګرو ته د پاتې یوې میاشتې کار په مقابل کې د مزد د ورکړې لړۍ پیل شوه!* نن سه شنبه د روان ۱۴۴۵ سپوږمیز کال د جمادی الاول میاشتې ۲۹ مه نېټه، د افغانی سرې میاشتې ټولنې عالی مقام لخوا د منظور شوی پلان له مخې، د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس " عمر "، مرکزی دفتر په استازیتوب ښاغلی! سیدالرحمن "سعادت" او زون په استازیتوب د پېښو په وړاندې د مبارزې لوی مدیر ښاغلی! عبدالمستعان "رحمانی" تر څارنې لاندې، د څانګې (BDRT) ټیم غړو په همکارۍ، د افغانی سرې میاشتې ټولنې لخوا، د یاد ولایت په نرخ، جلرېز او چک ولسوالیو کې( د پیسو په مقابل کې د کار پروژې) کارګرو ته د پاتې یوې میاشتې کار په مقابل کې د مزد د ورکړې لړۍ پیل شوه، چې له جملې یې نن سه شنبه په جلریز ولسوالۍ کې (۱۵۰) تنه کارګرو ته توزېع تر سره شوه، هر کارګر ته (۱۰۴۰۰) افغانۍ ورکړل شوې، چې ټولټال (۱۵۶۰۰۰۰) افغانۍ کېږی. د یادونې وړ ده، چې پاتې (۱۵۰) تنه کارګرو ته به په چک او نرخ ولسوالیو کې تر راتلونکې پنجشنبې ورځې پورې توزیع بشپړه شی.